༄༅། །སྦྱོར་དྲུག་མན་ངག་རྡོ་རྗེའི་རྣལ་འབྱོར་གསལ་བ་ཞེས་བྱ་བ་ལས།
རྗེས་དྲན་དང་ཏིང་ངེ་འཛིན་གྱི་ཁྲིད་བཞུགས་སོ། །
བུ་སྟོན་གྱི་གསུང་།
༄༅༅། །སྙིང་རྗེ་བདུད་རྩི་དཀར་ཆ་རྒྱས་པའི་མཐའ། །ཤེས་རབ་སྣང་བྱེད་སྟོང་པའི་
བཅུ་དྲུག་པ། །དབྱེར་མེད་སྦྱར་ནས་མཐའ་གཉིས་སྤངས་པར་ཟ། །སྔོན་མེད་དུས་མེ་བླ་མ་
དུས་འཁོར་ལ། །གཉིས་མེད་ངང་དུ་གུས་པར་བཏུད་བྱས་ནས། །མི་འགྱུར་བདེ་བའི་སྒྲུབ་
-117-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཐབས་བཤད་པར་བྱ། །ཟུང་འཇུག་བདེ་བ་ཆེན་པོས་བྱིན་རློབས་ལ། །འཁོར་བའི་སྡུག་བསྔལ་
རྩད་ནས་གཞོམ་དུ་གསོལ། །འདིར་མཐའ་མར་དགེ་བ་རྣལ་འབྱོར་གསུམ་པ་ལ་གཉིས་ཏེ།
མི་འགྱུར་བའི་བདེ་བ་སྒྲུབ་བྱེད་རྗེས་དྲན་གྱི་རྣལ་འབྱོར་དང༌། བསྒྲུབ་བྱ་མི་འགྱུར་བའི་བདེ་བ་
ཏིང་ངེ་འཛིན་གྱི་རྣལ་འབྱོར་གཉིས་ཀྱི་མཚན་དོན། དུས་མཚམས། ཡན་ལག་དངོས། ཚད་མ།
དག་དབྱེ། འབྲས་དང་དྲུག་གི་དང་པོ་ནི། སོར་སྡུད་བསམ་གཏན་གྱི་ཡན་ལག་གཉིས་ཀྱིས་
བརྟན་པར་བྱས་པའི་སྟོང་གཟུགས་དེ། ཡང་འདིར་རང་གི་ལུས་དང༌། ནམ་མཁའ་ལ་རྗེས་སུ་
དྲན་པའི་ཚུལ་གྱིས་སྒོམ་པར་རྗེས་དྲན་ཏེ། གསང་འདུས་སུ། གང་ཞིག་བསྒོམ་བྱ་རྗེས་དྲན་
པས། །དེ་ཡི་རྣམ་པར་ཡང་དག་སྤྲོ། །རྗེས་སུ་དྲན་པ་ཞེས་ཤེས་བྱ། །རབ་གསལ་དེ་ལ་སྐྱེ་བར་
འགྱུར། །ཞེས་དང་། ནཱ་རོ་པས། གང་ཞིག་བསྒོམ་བྱ་ནི་སོ་སོར་སྡུད་དང་བསམ་གཏན་དང་
རང་གི་ཡན་ལག་དག་གིས་བརྟན་པར་བྱས་པ་ཁམས་གསུམ་པ་རབ་ཏུ་གསལ་བའི་བདག་
ཉིད་ཀུན་རྫོ་བ་ཀྱི་བདེན་པ་སྟེ། རྗེས་སུ་དྲན་པས། དེའི་རྣམ་པར་ཡང་དག་སྤྲོ། དེའི་རྣམ་པར་ནི་
ཀུན་རྫོབ་ཀྱི་བདེན་པའི་རྣམ་པར་ཏེ། ཡང་དག་སྤྲོ་ནི། ནམ་མཁའི་མཐིལ་མཐའ་དག་ཁྱབ་
པར་བལྟ་བར་བྱའོ། །རྗེས་སུ་དྲན་པ་ཞེས་ཤེས་པ། དུས་གསུམ་པའི་སྲིད་པ་གསུམ་པོ་མཐའ་
དག་མཐོང་བ་ནི་རྗེས་སུ་དྲན་པའི་ཡན་ལག་ཏུ་ཤེས་པར་བྱའོ་ཞེས་པའི་དོན་ཏོ། །
དེ་ཉིད་ཀྱི་ཕྱིར་གསུངས་པ་རབ་གསལ་དེ་ལ་སྐྱེ་བར་འགྱུར་ཞེས་པ་སྟེ།
ཁམས་
གསུམ་པ་རབ་ཏུ་སྣང་བ་ནི་དེ་ལ་ཞེས་པ། རྗེས་སུ་དྲན་པའི་ཡན་ལག་ལ་སྐྱེ་བར་འགྱུར་རོ་
ཞེས་སོ། །གཉིས་པ་ནི། འཛིན་པའི་ཡན་ལག་ལ་བརྟན་པ། བྱང་ཆུབ་སེམས་དཔའ་མི་
འཛག་པར་འཛིན་པའི་ནུས་པ་ནི་ཐོབ་ལ་མི་འགྱུར་བའི་བདེ་བ་ནི་མ་ཐོབ་པའི་དུས་སུ་དེ་ན་
བསྒོམ་པར་བྱའོ། །དེ་ལྟ་མ་ཡིན་ན་བྱང་ཆུབ་ཀྱི་སེམས་ཉམས་པས་རྩ་བའི་ལྟུང་བ་འབྱུང་
བའི་ཕྱིར་རོ། །དྲི་མེད་འོད་དུ། དེའི་ཕྱིར་སངས་རྒྱས་པའི་སྔགས་པས་རྡོ་རྗེ་འཁུམས་པར་མ་
-118-

སྔགས་ལ་འཇུག་པའི་སྒོ་ལས། དཔལ་དུས་ཀྱི་འཁོར་ལོའི་མན་ངག་གི་རིམ་པ། ༨༦༽
གྱུར་གྱི་བར་དུ་ཆུ་སྐྱེས་ལས་ནི་དབྱུང་བར་མི་བྱ་སྟེ། ཞེས་སོ། །
གསུམ་པ་ལ་མཚན་ཉིད་དང༌། དབྱེ་བ་དང༌། སྒོམ་པའི་ཚུལ་དང༌། མ་གྲུབ་ན་སྤོགས་
པའི་ཆོ་ག་དང་། ལམ་གྱི་ཡན་ལག་དང་ལྔ་ལས་དང་པོ་ནི།་ འཛིན་པའི་སྟོབས་ཀྱིས་ལྟེ་བའི་
གནས་སུ་གཏུམ་མོ་འབར་བས་གཏུམ་མོ་སྣང་བ་རང་གི་འདོད་པའི་ལྷ་མཐོང་བ་གཟུགས་
བརྙན་གྱི་རྣམ་པར་རྟོག་པ་དང་བྲལ་བ་དེ་ལས་སྲིད་པ་གསུམ་གྱི་སྣང་བ་ནམ་མཁའ་ལ་རྗེས་
སུ་དྲན་པ་སྟེ། དྲི་མེད་འོད་དུ། གཏུམ་མོའི་སྣང་བ་གང་ཞིག་སྲིད་པ་གསུམ་གྱི་ནམ་མཁའ་ལ་
གྱུར་པ་དེ་ནི་རྗེས་སུ་དྲན་པ་སྟེ་རྣམ་པ་བཅུར་སྔར་གསུངས་སོ་ཞེས་དང༌། རྒྱུད་ཕྱི་མར་ཡང་
ནམ་མཁའ་ལ་རྗེས་སུ་དྲན་པས་རང་གི་གཟུགས་ལས་རི་བོང་ཅན་ལས་གཞན་དུ་འོད་ཆེན་
འཕྲོ། ཞེས་དང༌། བདེ་མཆོག་སྟོད་འགྲེལ་ནས། དེ་ནས་ལྷའི་གཟུགས་བརྙན་སྒྲུབ་པ་ལ། ཞེས་
པ་འཛིན་པའི་སྟོབས་ཀྱིས་ལྟེ་བའི་གནས་སུ་གཏུམ་མོའི་འབར་བ་རྣལ་འབྱོར་པས་མཐོང་སྟེ།
བ་པ་ཐམས་ཅད་དང་བྲལ་བ་པྲ་ཕབ་པ་ལྟ་བུར་ཕྱག་རྒྱ་ཆེན་པོ་སངས་རྒྱས་ཀྱི་འོད་ཟེར་གྱི་
སྤྲིན་མཐའ་ཡས་པ་སྤྲོ་བར་བྱེད་པ། འོད་ཀྱི་དལ་གྱིས་རྣམ་པར་སྨྲས་པ། དེའི་རྗེས་སུ་དྲན་པའི་
ཡན་ལག་སྒྲུབ་པར་བརྗོད་དེ། འཛིན་པའི་མཐའ་གཏུམ་མོའི་རྣལ་འབྱོར་བསྒོམ་པར་བྱའོ་ཞེས་
པ་ངེས་པའོ་ཞེས་སོ། །
གཉིས་པ་ལ་གསུམ་སྟེ། དབང་པོ་རབ་ཕྱག་རྒྱ་ཆེན་མོ་རི་རབ་ཀྱི་རྡུལ་ཕྲ་རབ་དང་
མཉམ་པ་ལ་སྙོམས་པར་འཇུག་པ་དང་། དབང་པོ་འབྲིང་ཡེ་ཤེས་ཀྱི་ཕྱག་རྒྱ་དཀྱིལ་འཁོར་གྱི་
གྲངས་དང་མཉམ་པ་ལ་སྙོམས་པར་འཇུག་པ་དང་། དབང་པོ་བརྟུལ་པོ་ལས་ཀྱི་ཕྱག་རྒྱ་རང་
རིགས་ཀྱི་རིག་མ་ལ་སྙོམས་པར་འཇུག་པ་དང་གསུམ་སྟེ། སྒྲུབ་ལེར། འདི་དག་དམན་པ་ལ་
སོགས་དབྱེ་བ་རྣམས་ཀྱིས་སྣ་ཚོགས་གཙོ་བོའི་སྒྲུབ་ཐབས་རྣམ་པ་གསུམ་དུ་འགྱུར། ཕྱག་རྒྱ་
གསུམ་དང་གནས་སྐབས་གསུམ་ནི་རྣམ་གསུམ་བགྲོད་པའི་དབང་གིས་ལས་རང་ཀུན་རྟོག་
-119-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
མཆོག་རྣམས་སོ། ཞེས་གསུངས་ཤིང་། དྲི་མེད་འོད་དུ་ཡང་། འདི་དག་དམན་པ་ལ་སོགས་
དབྱེ་བ་རྣམས་ཀྱིས་སྣ་ཚོགས་གཙོ་བོ་དུས་ཀྱི་འཁོར་ལོའི་སྒྲུབ་ཐབས་རྣམ་པ་གསུམ་དུ་
འགྱུར། ཕྱག་རྒྱ་གསུམ་དང༌། གནས་སྐབས་གསུམ། ཞེས་པ་ནི། རྣམ་གསུམ་པའི་དབང་གིས་
ཤེས་པ་སྟེ། འདིར་བྱང་ཆུབ་ཀྱི་སེམས་འཛག་པའི་བགྲོད་པ་ནི་དམན་པའི་གནས་སྐབས་སོ། །
གཡོ་བའི་བགྲོད་པ་ནི་འབྲིང་པོའི་གནས་སྐབས་སོ།
།མི་གཡོ་བའི་བགྲོད་པ་ནི་མཆོག་གི་
གནས་སྐབས་སོ། །འདི་རྣམས་ལས། ལས་ཀྱི་ཕྱག་རྒྱ་ནི་འཛག་པའི་བདེ་བ་སྦྱིན་པ་མོ། ཡེ་
ཤེས་ཀྱི་ཕྱག་རྒྱ་ནི་གཡོ་བའི་བདེ་བ་སྦྱིན་པ་མོའོ། །ཕྱག་རྒྱ་ཆེན་མོ་ནི་མི་གཡོ་བའི་བདེ་བ་སྦྱིན་
པ་མོའོ། །
དེ་ལྟར་སྦྱོར་བ་ཡན་ལག་དྲུག་ལས་ཕྱག་རྒྱ་གསུམ་སྒོམ་པར་བཅོམ་ལྡན་འདས་ཀྱིས་
གསུངས་པའི་ཕྱིར། རྣལ་འབྱོར་པས་སངས་རྒྱས་ཉིད་ཀྱི་སླད་དུ་སྦྱོར་བ་ཡན་ལག་དྲུག་བསྒོམ་
པར་བྱའོ་ཞེས་དང༌། ཡང་བྱིས་པའི་སྐྱེ་བོ་རྣམས་ལ་ལས་ཀྱི་ཕྱག་རྒྱ་དེས་བདེ་བ་དེ་སྒྲུབ་པར་
བྱེད་པར་གསུངས་སོ། །འབྲིང་པོ་རྣམས་ལ་ཡེ་ཤེས་ཀྱི་ཕྱག་རྒྱས་སོ། །མཆོག་རྣམས་དང༌།
རྣལ་འབྱོར་པ་རྣམས་ལ་ཕྱག་རྒྱ་ཆེན་པོ་སྨོས་སོ་ཞེས་སོ། །
གསུམ་པ་ལ། ཕྱག་རྒྱ་ཆེན་མོ་དང༌། ཡེ་ཤེས་ཀྱི་ཕྱག་རྒྱ་དང་། ལས་ཀྱི་ཕྱག་རྒྱ་ལ་
བརྟེན་པའི་གཏུམ་མོ་སྒོམ་པ་གསུམ་གྱི་དང་པོ་ལ། ངེས་པ་དྲུག་སྟེ། སྒོམ་པའི་གནས་དང་།
ལུས་ཀྱི་འདུག་སྟངས་དང༌། ལྟ་སྟངས་དང་། བྱེད་པ་བཅིང་བ་དང༌། སྒོམ་ཚུལ་དང༌། དེ་ལ
ཉམས་མྱོང་སྐྱེ་ཚུལ་དང་དྲུག་གི་དང་པོ་ནི། རྒྱུད་ལས། འགྱུར་བ་མེད་པའི་བདེ་བའི་འབྲས་སྟེར་
ཕྱག་རྒྱ་བཞི་པོ་ནི་འདི་རྣམས་གྲོང་དང་འབྲོག་དགོན་དུར་ཁྲོད་དང༌། །མི་གཙང་བ་དང་གཙང་
བའི་གནས་དང་ཁྱིམ་དང་ལྷ་ཡི་ཁང་པ་ཐམས་ཅད་དུ་ནི་དུས་ཀུན་ཏུ། །ཤིན་ཏུ་དགའ་བའི་
དགའ་བ་ལ་གནས་འཇིག་རྟེན་ལམ་ལས་རབ་གྲོལ་རིགས་དང་རིགས་མིན་མངོན་སྤྱོད་ཅིང༌། །
-120-

སྔགས་ལ་འཇུག་པའི་སྒོ་ལས། དཔལ་དུས་ཀྱི་འཁོར་ལོའི་མན་ངག་གི་རིམ་པ། ༨༦༽
ལུས་སྟོབས་བདེ་སྟེར་བཟའ་བ་བཏུང་བ་ལ་སོགས་ལོངས་སྤྱོད་དང་ལྡན་རྣལ་འབྱོར་རྣམས་
ཀྱིས་བསྒོམ་པར་བྱ། །ཞེས་དང་། དེ་ལྟ་བུའི་གནས་གང་ཡང་རུང་བ་ཤིན་ཏུ་དབེན་པའི་གནས་
སུའོ། །གཉིས་པ་ནི། ལག་པའི་ཕྱག་རྒྱ། མཐེའུ་ཆུང་ནང་དུ་བཅུག་པའི་ཁུ་ཚུར་ཡིན་གསུངས་
ཏེ། རྒྱུད་འགྲེལ་རྣམས་ནས་གསལ་བར་མི་སྣང་ཞིང༌། ཕྱག་རྒྱ་ཆེན་མོའི་སྐབས་འདིར། སྔར་
སོར་སྡུད་བསམ་གཏན་དང་འདྲ་བའི་ལུས་གནད་ཀྱིས་ཆོག་པར་མངོན་ནོ།
གསུམ་པ་ལྟ་སྟངས་ནི། རྒྱུད་ཕྱི་མར། ཡན་ལག་མེད་པའི་ལྟ་བས་ཞེ་སྡང་མཐར་འགྱུར་
འཁོར་ལོ་དྲི་མེད་སྦྱོར་བས་ཞེས་ཏེ། ཡན་ལག་མེད་པ་ནི་འདོད་ཆགས་ཀྱི་མིང་སྟེ་འདིར་རྣམ་པ་
ཐམས་ཅད་ཀྱི་མཆོག་དང་ལྡན་པའི་སྟོང་པ་ཉིད་ཀྱི་གཟུགས་ཀྱིས་ལྷན་ཅིག་སྐྱེས་པའི་མ་རྗེས་
སུ་ཆགས་པའི་ལྟ་བ་སྒོམ་པ་སྟེ། དེས་རྩའི་འཁོར་ལོའི་ལྟེ་བར་དྲི་མ་མེད་པ་ཉིད་ཀྱིས་མཆོག།
གང་བའི་བདེ་བ་ལས་ཆགས་པ་དང༌། ཆགས་པ་དང་བྲལ་བའི་ཞེ་སྡང་མཐར་བྱེད་པར་འགྱུར་
རོ། །གསང་བ་འདུས་པར། རྣལ་འབྱོར་བརྩོན་པས་སྒྲུབ་པ་ལ། །ལྷ་ཡི་གཟུགས་སུ་བསྒོམ་
པར་བྱ། །ཞེས་པ་ནི། ལྷའི་གཟུགས་ཞེས་པ་སྟོང་པ་ཉིད་ཀྱི་གཟུགས་སྒོམ་པ་ཡིན་གྱི། སྦས་པ་
མིག་འབྱེད་ནས་བཤད་པ་ལྟར་ཨ་སྒོམ་པ་ལ་སོགས་པ་ནི་གཞུང་གི་དོན་མ་ཡིན་ནོ། །ཕྱག་
རྡོར་སྟོད་འགྲེལ་ལས། ཡིད་ནང་དུ་བཅུག་པས་འཛག་པ་མེད་པའི་བྱང་ཆུབ་ཀྱི་སེམས་དེས།
ལྀ་གི་ཕྱག་རྒྱའམ། ཡེ་ཤེས་ཀྱི་ཕྱག་རྒྱ་དང་འགྲོགས་ན་ཁམས་གསུམ་པའི་མཚན་ཉིད་སངས་
རྒྱས་ཀྱི་གཟུགས་སུ་བསྒོམ་པར་བྱའོ། །ཞེས་ཁམས་གསུམ་པ་འདོད་པ་དང༌། གཟུགས་དང༌།
གཟུགས་མེད་པའི་མཚན་ཉིད་བརྟན་པ་དང་གཡོ་བ་དངོས་པོ་མེད་པའི་རང་བཞིན་རྣམ་པ་
ཐམས་ཅད་ཀྱི་མཆོག་དང་ལྡན་པའི་བདག་ཉིད་མ་ལུས་པ་བསྒོམ་པར་བྱའོ་ཞེས་སོ། །
བཞི་པ་བྱེད་པ་བཅིང་བ་ནི། ཕལ་ཆེར་སོར་སྡུད་དང་འདྲ་ལ། ཁྱད་པར་འདིར་རླུང་བུམ་
པ་ཅན་དུ་བཅིང་བ་དང་ལྷན་ཅིག་པའོ། །ལྔ་པ་སྒོམ་པའི་ཚུལ་ནི། ཕྱག་རྡོར་སྟོད་འགྲེལ་ལས།
-121-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ས་
འདི་ཉིད་སྒོམ་པ་རྣམ་པ་གཉིས་ཏེ། སྔོན་དུ་གཟུགས་བརྙན་སྒོམ་པ་དང༌། ཕྱི་ནས་གཟུགས
བརྙན་སྒོམ་པའོ། །སྔོན་དུ་གཟུགས་བརྙན་སྒོམ་པ་ནི། དུ་བ་ལ་སོགས་པའི་མཚན་ལ་
གཟུགས་བརྙན་གྱི་མཐར་ཐུག་པར་སྒོམ་པའོ།
།ཕྱི་ནས་གཟུགས་བརྙན་དུ་སྒོམ་པ་ནི།
གཟུགས་བརྙན་མཐོང་བ་བྷ་གར་ལིང་ག་བཀོད་དེ་མཆོག་ཏུ་མི་འགྱུར་བའི་བདེ་བ་འཕེལ་བའི་
དོན་དུ་སྒོམ་པའོ་ཞེས་གསུངས་པས། སྔར་སོར་སྡུད་བསམ་གཏན་གྱི་སྐབས་ཀྱི་དེ་ནི་སྔོན་དུ་
གཟུགས་བརྙན་སྒོམ་པ་ཡིན། འདིར་འཛིན་པའི་མཐར་གཏུམ་མོའི་མེ་འབར་བ་ལ་སེམས་
གཏད་དེ་མི་གཡོ་གསུམ་ལྡན་དུ་བསྒོམ་པར་བྱའོ། །
དྲུག་པ་ཉམས་རྟགས་སྐྱེ་ཚུལ་ནི། དེ་ལྟར་རྩེ་གཅིག་ཏུ་མཉམ་པར་བཞག་སྟེ་བསྒོམས་
པས། སྔར་ལས་ཆེས་ཁྱད་པར་འཕགས་པའི་དུ་བ་ནས་ཐིག་ལེ་ཆེན་པོའི་སར་མཐོང་ཞིང༌།
དེ་ནས་རང་ཉིད་འདོད་པའི་ལྷ་ཡབ་ཡུམ་ལྟ་བུའི་གཟུགས་མཐོང་ལ། འོན་ཀྱང་རྣམ་པར་རྟོག་
པ་ནི་མེད་པ་ཞིག་འབྱུང༌། དེ་ནས་རང་གི་བྱང་ཆུབ་ཀྱི་སེམས་ཀྱི་ཟླ་བ་ལས་འོད་ཟེར་དུ་མ་
འཕྲོས་པས་འོད་ཀྱི་དཀྱིལ་འཁོར་དུ་གྲུབ་ནས། འོད་ཀྱི་དཀྱིལ་འཁོར་དེ་ལས་ནམ་མཁའམ།
ཁམས་ཐམས་ཅད་ཁྱབ་པའི་གཟུགས་བརྙན་དཔག་ཏུ་མེད་པ་སྤྲོས་ལ། རྣམ་པར་རྟོག་པ་གང་
ཡང་མེད་པ་ཞིག་འབྱུང་སྟེ། ཕྱག་རྡོར་སྟོད་འགྲེལ་ལས། དེ་ནས་རྗེས་སུ་དྲན་པ་ཞེས་བྱ་བ་ནི་
རང་གི་འདོད་པའི་ལྷ་མཐོང་བ་གཟུགས་ཀྱི་རྣམ་པ་རྣམ་པར་རྟོག་པ་དང་བྲལ་བའོ། །དེ་ལས་
འོད་ཟེར་དུ་མ་འཕྲོས་པས་རང་བཞིན་འོད་ཀྱི་དཀྱིལ་འཁོར་ཏེ། དེ་ལ་རྣམ་པ་དུ་འཕྲོ་བའི་
རང་བཞིན་ཁམས་གསུམ་པར་སྤྲོ་བ་ཞེས་པ་རྗེས་སུ་དྲན་པའི་ཡན་ལག་བརྗོད་དོ་ཞེས་
གསུངས་སོ། །
དེ་ལྟར་ཕྱག་རྒྱ་ཆེན་མོ་ལ་རྗེས་སུ་ཆགས་པའི་གཏུམ་མོའི་མེས་སྤྱི་བོའི་བྱང་ཆུབ་ཀྱི་
སེམས་ཞུ་ནས་དཔྲལ་བའི་བར་དུ་འོངས་པ་དགའ་བ། དེ་ནས་མགྲིན་པ་དང་སྙིང་ཁའི་བར་དུ་
-122-

སྔགས་ལ་འཇུག་པའི་སྒོ་ལས། དཔལ་དུས་ཀྱི་འཁོར་ལོའི་མན་ངག་གི་རིམ་པ།
༨༦,
འོངས་པ་མཆོག་དགའ། གསང་གནས་ཀྱི་བར་དུ་ཁྱད་དགའ། དེ་ནས་རྡོ་རྗེ་ནོར་བུའི་རྩེ་མོའི་
བར་དུ་ལྷན་གཅིག་སྐྱེས་དགའ་སྟེ། དབང་མདོར་བསྟན་ལས། མགོ་བོ་པད་མར་གཙུག་ཏོར་
ལས། །ཁུ་བ་འོངས་པ་དགའ་བ་སྟེ། །མགྲིན་པ་སྙིང་ཁར་མཆོག་དགའོ། །ཁྱད་དགའི་དགའ་
བ་དེ་ནས་འགྱུར། །སྣ་ཚོགས་དགའ་བ་ལྟེ་བ་དང་། །གསང་བའི་པད་མར་གང་འོངས་པའོ། །
གསང་གནས་རྡོ་རྗེ་ནོར་བུའི་བར། །ལྷན་གཅིག་སྐྱེས་དགའ་མི་འཕོ་བ། །ཞེས་སོ། །ཕྱག་རྡོར་
སྟོད་འགྲེལ་ལས། དེའི་ཡེ་ཤེས་ཀྱི་འོད་ཟེར་གྱིས་ཕུང་པོ་དང༌། ཁམས་དང༌། སྐྱེ་མཆེད་ལ་
སོགས་པ་རྣམས་བསྲེགས་ཏེ། གཡོན་པ་དང་གཡས་པའི་རྩར་སོན་པ་རྣམ་པར་ཤེས་པ་ལ་
སོགས་པ་དང༌། ས་ལ་སོགས་པའི་དཀྱིལ་འཁོར་གྱི་རང་བཞིན་རྣམས་གཅིག་ཏུ་འདྲེས་པར་
གྱུར་ནས་དཔྲལ་བར་ཟླ་བའི་དཀྱིལ་འཁོར་ལ་རབ་ཏུ་ཞུགས་ཏེ། དེ་ནས་གཏུམ་མོའི་ཡེ་ཤེས་
ཀྱི་འོད་ཟེར་གྱིས་ཟླ་བ་ཞུ་བར་གྱུར་པ་ན་གང་ཞིག་བྱང་ཆུབ་ཀྱི་སེམས་ཐིག་ལེའི་གཟུགས་
ཀྱིས་འོག་ཏུ་སོན་པ། མགྲིན་པ་དང༌། སྙིང་ཁ་དང་། ལྟེ་བ་དང་། གསང་བའི་པད་མར་དགའ་
བ་དང་། མཆོག་དང་། དགའ་བྲལ་གྱི་དགའ་བའི་རང་བཞིན། ཇི་སྲིད་རྡོ་རྗེ་ནོར་བུའི་མཐར་
ལྷན་གཅིག་སྐྱེས་པའི་རང་བཞིན་གྱིས། ཞེས་པའོ། །ཡང་ན་རྣམ་པ་སྣ་ཚོགས་པ་དང་། རྣམ་
པར་སྨིན་པ་དང༌། རྣམ་པར་ཉེད་པ་དང༌། མཚན་ཉིད་བྲལ་བའི་རང་བཞིན་གྱིས་ཞེས་པའོ་ཞེས་
སོ། །དེའི་ཚེ། གསང་བར་སྐུའི་ཐིག་ལེ་འགོག། ལྟེ་བར་གསུང་གི་ཐིག་ལེ་འགོག། སྙིང་ཁར་
ཐུགས་ཀྱི་ཐིག་ལེ་འགོག། མགྲིན་པར་ཡེ་ཤེས་ཀྱི་ཐིག་ལེ་འགོག་ཅིང༌། རྡོ་རྗེ་ནོར་བུའི་རྩེ་མོར་
འཕོ་བ་མེད་པའི་བདེ་བ་ཤེས་རབ་ཡེ་ཤེས་ཀྱི་སྐད་ཅིག་མ་ཐོབ་པར་འགྱུར་རོ། །
རྒྱུད་ལས། རླུང་ནི་ཡང་དག་ཕྲད་པ་རྣམས་ཀྱིས་གློག་གི་མེ་ཡི་རྩེ་མོས་སྤྱི་བོའི་ཟླ་བ་ཞུ་
བར་བྱེད། །ཐིག་ལེ་གང་གང་ཞུ་བ་འདི་ནས་མགྲིན་པ་སྙིང་ཁ་ལ་སོན་ལྟེ་བ་གསང་བ་དག་ལ་
འགོག། ཐིག་ལེ་ལས་ནི་གཡོ་བའི་ཁུ་བ་རྡོ་རྗེ་ནོར་བུ་ལ་གནས་རྒྱལ་མཚན་རྩེ་ལ་